
URDHËR
Nr. 135, datë 9.3.2020

PËR MBYLLJEN E INSTITUCIONEVE ARSIMORE PËR PARANDALIMIN E PËRHAPJES SË COVID-19

Në mbështetje të nenit 102, pika 4, të Kushtetutës së Republikës së Shqipërisë, të nenit 7, pika 4, germa “a”, të ligjit nr. 15/2016, “Për parandalimin dhe luftimin e infeksioneve dhe sëmundjeve infektive”, të vendimit të datës 9.3.2020, të Komitetit të Përkohshëm “Për infeksionin e përhapur nga Coronavirusi i ri”, si edhe të propozimit të Institutit të Shëndetit Publik, me qëllim mbrojtjen e shëndetit të popullatës nga infeksioni i shkaktuar nga COVID-19,  

URDHËROJ:

[bookmark: _GoBack]1. Mbylljen e institucioneve arsimore publike dhe jopublike, për një periudhë 2 (dy) javore nga hyrja në fuqi e këtij urdhri.
2. Ngarkohen për zbatimin e këtij urdhri ministria përgjegjëse për arsimin dhe institucionet e qeverisjes vendore.
Ky urdhër hyn në fuqi menjëherë. 

